joelniklaus/EU_Wikipedias huggingface dataset:
Δροσόφιλα

Η Δροσόφιλα (Drosophila) είναι γένος δίπτερων εντόμων της οικογένειας Drosophilidae (Δροσοφιλίδες) που αποκαλούνται συχνά και φρουτόμυγες (αγγλ. fruit fly) ή ξιδόμυγες (αγγλ. vinegar fly). Το πιο γνωστό είδος Δροσόφιλας είναι η Drosophila melanogaster η οποία χρησιμοποιείται κατά κόρον στην βιολογία και ιδιαίτερα στην γενετική ως πρότυπος οργανισμός. Τρέφεται κυρίως με ώριμους καρπούς. Πολλά είδη Δροσόφιλας και ιδιαίτερα τα μεσογειακά είδη, αποτελούν παράσιτα για τις καλλιέργειες.

Εξωτερικοί σύνδεσμοι

 Fly Base FlyBase is a comprehensive database for information on the genetics and molecular biology of Drosophila. It includes data from the Drosophila Genome Projects and data curated from the literature.
 Berkeley Drosophila Genome Project
 Annual Drosophila Research Conference
 AAA: Assembly, Alignment and Annotation of 12 Drosophila species
 UCSC Genome browser
 TaxoDros: The database on Taxonomy of Drosophilidae
 UC San Diego Drosophila Stock Center breeds hundreds of species and supplies them to researchers
 FlyMine  is an integrated database of genomic, expression and protein data for Drosophila
 The Drosophila Virtual library is library of Drosophila on web
 Drosophila Melanogaster contains further information.
 C-CAMP Fly facility – In India microinjection service for the generation of transgenic lines, Screening Platforms, Drosophila strain development

Δίπτερα
Γιώργης Λαμπαθάκης

Ο Γιώργης Λαμπαθάκης είναι Έλληνας Αρχιτέκτονας και παρουσιαστής. Είναι παντρεμένος και έχει ένα παιδί. Κατάγεται από τη Σκύρο, την Κρήτη και τη Λευκάδα. Είναι 41 ή 42 ετών.

Σπουδές 
Όταν τελείωσε το σχολείο, έγραψε στις Πανελλήνιες και πέρασε Αρχιτέκτονας Μηχανικός στο Πανεπιστήμιο Αθηνών.

Καριέρα 
Η καριέρα του στην τηλεόραση άρχισε το 2006 στο Star System στον Alpha. Το 2009 ξανά εμφανίστηκε με την εκπομπή Chart show - Your countdown πάλι στον Alpha. Το 2010 μέχρι και το 2012, ήταν στην εκπομπή Σπίτι από την Αρχή που ήταν βοηθός της Σίσσυς Φειδά στον Alpha. Το 2011 μαγείρεψε για καλό σκοπό στο Κάτι ψήνεται- Celebrity Edition για άλλη μια φορά στον Alpha. Το 2012 στην τελευταία εμφάνισή του στη μικρή οθόνη, άρχισε τη δική του εκπομπή στον τηλεοπτικό σταθμό ΣΚΑΪ με το όνομα Μαστορέματα.

Δημοτικές Εκλογές 2019 
Το 2019 έβαλε υποψηφιότητα για δήμαρχος της Σκύρου όπου και βγήκε δεύτερος με ποσοστό 47,04% στον β' γύρο.

Γάμος και παιδί 
Το 2017, παντρεύτηκε τη Χριστίνα Οικονόμου στη Σκύρο, ενώ το 2018, ανακοινώθηκε πως θα γίνει πατέρας.

Παραπομπές 

Έλληνες αρχιτέκτονες
Κατάλογος δημάρχων Φλώρινας

Ο Δήμαρχος Φλώρινας είναι ο επικεφαλής του Δήμου Φλώρινας (παλαιότερα: Φλωρίνης). Στο αξίωμα υπηρέτησε για πρώτη φορά ο Στέργιος Σαπουντζής, έπειτα από την απελευθέρωση της πόλης, τον Νοέμβριο του 1912.  Ο πρώτος αιρετός δήμαρχος μεταπολιτευτικά ήταν ο Αναστάσιος Σούλας. Σημερινός δήμαρχος είναι ο Βασίλειος Γιαννάκης.

Δήμαρχοι Φλώρινας

Παραπομπές 

Φλωρινας
 *
Ευρωλίγκα ανδρών 2006-07

Η Ευρωλίγκα ανδρών της περιόδου 2006-07 ήταν η 7η σεζόν της σύγχρονης εποχής του Ευρωπαϊκού πρωταθλήματος συλλόγων καλαθοσφαίρισης υπό την αιγίδα της Euroleague Basketball. Συμπεριλαμβανομένων των προηγούμενων διοργανώσεων υπό την αιγίδα της FIBA Europe (ως Ευρωπαϊκό Κύπελλο Πρωταθλητριών), αυτή ήταν η 50η σεζόν της σπουδαιότερης ευρωπαϊκής διασυλλογικής διοργάνωσης στο χώρο της ανδρικής καλαθοσφαίρισης. Στη διοργάνωση συμμετείχαν 24 ομάδες από 13 διαφορετικές χώρες.

Το Final Four πραγματοποιήθηκε το διάστημα 4-6 Μαΐου 2007 στο Ολυμπιακό Κλειστό Γυμναστήριο στην Αθήνα, στην έδρα του Παναθηναϊκού. Στον τελικό ο Παναθηναϊκός επικράτησε με 93-91 της προηγούμενης πρωταθλήτριας ΤΣΣΚΑ για να κατακτήσει τον 4ο τίτλο του.

Η πορεία των ομάδων 

Με τη σειρά που αναγράφονται στον επίσημο ιστότοπο της διοργάνωσης.

Εξωτερικοί σύνδεσμοι 

2006-07
Μαρία της Βουλγαρίας

Η Μαρία, βουλγαρ. Мария (απεβ. 21 Νοεμβρίου, μετά το 1095) από τον Οίκο των Κομητόπουλων ήταν κόρη πρίγκιπα της Βουλγαρίας και με τον γάμο της έγινε πρωτοβεστιαρία. Ήταν η μητέρα της Αυτοκράτειρας Ειρήνης Δούκαινας.

Βιογραφία
Ήταν κόρη του Τρόιαν πρίγκιπα της Βουλγαρίας (γιου του Ιβάν Βλαντισλάβ της Βουλγαρίας, τελευταίου τσάρου της Α΄ Βουλγαρικής αυτοκρατορίας) και μίας Βυζαντινής ευγενούς από το γένος των Κοντοστέφανων ή των Φωκάδων.

Παντρεύτηκε τον Ανδρόνικο Δούκα. Ο άνδρας της ήταν γιος του καίσαρα Ιωάννη, ισχυρού πολικά άνδρα της εποχής του και της Ειρήνης Πηγουνίτισσας. Ο Ιωάννης ήταν αδελφός του Κωνσταντίνου Ι΄ Δούκα Αυτοκράτορα των Ρωμαίων, έτσι ο Ανδρόνικος ήταν εξάδελφος του Μιχαήλ Ζ΄ Δούκα. Η Μαρία προικίστηκε με μία κληρονομιά αχανών εκτάσεων περί τη λίμνη Οχρίδα και το σημαντικό εισόδημά της χρησιμοποιήθηκε για να υποστηρίζει την πολυτελή ζωή του συζύγου της και τις πολιτικές φιλοδοξίες του. Όπως και τα άλλα τελευταία μέλη της δυναστείας της Βουλγαρίας, η Μαρία και οι κόρες της Ειρήνη και Άννα έφεραν, όχι μόνο τεράστιο πλούτο, αλλά και τη νομιμοποίηση της Ρωμαϊκής εξουσίας επί του Βουλγαρικού πληθυσμού: οι εξέχοντες γάμοι αυτής -και των κορών της- είναι η απόδειξη για την τελική αφομοίωση των απογόνων του Οίκου των Κομητόπουλων με τους ευγενείς της Αυλής της Κωνσταντινούπολης. 

Ως η μητέρα της Αυτοκράτειρας Ειρήνης Δούκαινας, η Μαρία θα είχε επιρροή στα πρώτα χρόνια της βασιλείας του Αλεξίου Α΄ Κομνηνού, αν και αυτή, ως χήρα, απέφευγε την Αυτοκρατορική Αυλή και είχε επιλέξει να ζει στην ιδιοκτησία της στη λίμνη Οχρίδα. Η εγγονή της Άννα Κομνηνή επαινεί την ομορφιά και τη σοφία της στην Αλεξιάδα.

Οικογένεια
Παντρεύτηκε αρκετά πριν το 1066 τον Ανδρόνικο Δούκα πρωτοβεστιάριο και Δομέστικο των Σχολών (Αρχιστράτηγου) και είχε τέκνα:
 Μιχαήλ π.1061-πριν το 1117, πρωτοστράτορ.
 Κωνσταντίνος απεβ. 1179, σεβαστός, δούκας Δαλματίας & Δυρραχίου.
 Στέφανος.
 Ιωάννης π.1064-1137, κυβερνήτης Δυρραχίου, Μέγας Δούκας (Ναύαρχος).
 Ειρήνη π.1066-1138, παντρεύτηκε τον Αλέξιο Α΄ Κομνηνό Αυτοκράτορα των Ρωμαίων.
 Άννα, παντρεύτηκε τον Γεώργιο Παλαιολόγο. Πέμπτος απόγονός τους ήταν ο Μιχαήλ Η΄ Παλαιολόγος.
 Θεοδώρα, μοναχή.

Πηγές
 Kouroupou, Matoula; Vannier, Jean-François (2005), "Commémoraisons des Comnènes dans le typikon liturgique du monastère du Christ Philanthrope (ms. Panaghia Kamariotissa 29)", Revue des études byzantines (in French) (63): 41–69, doi:10.3406/rebyz.2005.2305
 Polemis, Demetrios I. (1968). The Doukai: A Contribution to Byzantine Prosopography. London: Athlone Press.

Οίκος Κομητόπουλων
Βυζαντινοί του 11ου αιώνα
Γάτα κάλικο

Η γάτα κάλικο ή τρίχρωμη γάτα είναι μια γάτα με τρίχωμα που είναι συνήθως 25% έως 75% λευκή με μεγάλα πορτοκαλί και μαύρα σημεία (ή μερικές φορές σημεία γκρι και χρώματος κρέμας). Είναι η πολιτειακή γάτα του Μέριλαντ . Είναι σχεδόν μόνο θηλυκές εκτός από μερικές σπάνιες γενετικές συνθήκες. Στην επαρχία του Κεμπέκ του Καναδά, μερικές φορές ονομάζονται chatte d'Espagne (στα Γαλλικά «(θηλυκή) γάτα της Ισπανίας»). Το "κάλικο" αναφέρεται μόνο στο σχέδιο τριχώματος,  όχι σε ράτσα γάτας και δεν έχει σχέση με άλλα χαρακτηριστικά, όπως τα μάτια της. 

Επειδή ο γενετικός προσδιορισμός των χρωμάτων στις γάτες συνδέεται με το χρωμόσωμα Χ, τα κάλικο είναι σχεδόν πάντα θηλυκά, με ένα χρώμα να συνδέεται με το μητρικό χρωμόσωμα Χ και ένα δεύτερο χρώμα συνδεδεμένο με το πατρικό χρωμόσωμα Χ.   Στις περισσότερες περιπτώσεις, τα αρσενικά έχουν μόνο ένα χρώμα (για παράδειγμα, μαύρο) καθώς έχουν μόνο ένα χρωμόσωμα Χ. Τα αρσενικά κάλικο μπορεί να συμβούν όταν μια αρσενική γάτα έχει δύο χρωμοσώματα Χ ( σύνδρομο Klinefelter, με χρωμοσώματα φύλου XXY και κανονικά στείρα), είναι μια χείμερα με δύο διαφορετικούς τύπους κυττάρων , ή σπάνια όταν ορισμένα δερματικά κύτταρα του γάτου που αναπτύσσονται μεταλλάσσονται αυθόρμητα.

Λαογραφία 
Οι γάτες αυτού του χρωματισμού πιστεύεται ότι φέρνουν καλή τύχη στη λαογραφία πολλών πολιτισμών.  Στη Γερμανία, η λέξη για μια γάτα με χρωματισμό κάλικο είναι "Glückskatze". κυριολεκτικά, "τυχερή γάτα." Στις Ηνωμένες Πολιτείες, μερικές φορές αναφέρονται ως γάτες των χρημάτων .  Μια γάτα του χρώματος κάλικο είναι επίσης η πολιτειακή γάτα του Μέριλαντ στις Ηνωμένες Πολιτείες.  . Στην Ιαπωνία, οι φιγούρες Maneki-neko απεικονίζουν γάτες κάλικο που φέρνουν καλή τύχη. Οι Ιάπωνες ναυτικοί είχαν συχνά γάτα κάλικο ως γάτα του πλοίου για να προστατεύσουν από την ατυχία στη θάλασσα.

Παραπομπές 

Γάτες
Ααρών της Βουλγαρίας

Ο Ααρών, βουλγαρ. Арон (10ος αι.) από τη Δυναστεία Κομητόπουλων ήταν Βούλγαρος ευγενής. Όταν οι Ρωμαίοι ανέκτησαν τα ανατολικά μέρη της Βουλγαρίας το 971, ο Ααρών και οι τρεις αδελφοί του, γιοί του κόμη Νικολάου, συνέχισαν την αντίσταση στη δύση. Κλήθηκαν Κομητόπουλοι και κυβέρνησαν τη χώρα μαζί, ως νόμιμοι διάδοχοι του θρόνου, καθώς οι δύο τελευταίοι τσάροι της δυναστείας του Κρούμου, οι αδελφοί Βόρις Β΄ και Ρομάν, ήταν φυλακισμένοι στην Κωνσταντινούπολη. Η αντίσταση του Ααρών ήταν στη Σερδική (νυν Σόφια), που βρίσκεται στην κύρια οδό μεταξύ Κωνσταντινούπολης και Δυτικής Ευρώπης. Αυτός έπρεπε να υπερασπιστεί την περιοχή από εχθρικές εισβολές και να επιτεθεί στα Ρωμαϊκά εδάφη στη Θράκη.

Βιογραφία
Ήταν γιος του Νικολάου κόμη και της Ριψίμια της Αρμενίας. Αδελφοί του ήταν οι Δαυίδ, Μωυσής και Σαμουήλ.

Στην αρχή της μεγάλης εκστρατείας εναντίον της Ρωμανίας το 976, οι δύο μεγαλύτεροι αδελφοί Δαυίδ και Μωυσής απωλέσθηκαν, αλλά οι Βούλγαροι επέτυχαν μεγάλες επιτυχίες, όπως την επιστροφή της βορειο-ανατολικής Βουλγαρίας. Τότε ο Βασίλειος Β΄ Αυτοκράτορας των Ρωμαίων, που έπρεπε να πολεμήσει με τους Βούλγαρους και την επικίνδυνη εξέγερση υπό τον Βάρδα Σκληρό, στράφηκε στη μυστική διπλωματία. 

Η προσοχή του επικεντρώθηκε στον Ααρών, που ήταν πιο επικίνδυνος τότε, λόγω της εγγύτητας της έδρας του με τη Θράκη και εξ αιτίας της φιλοδοξίας του να κυβερνήσει όλη τη Βουλγαρία μόνος του. Αυτό έκανε την ειρήνη επικερδή για τον Ααρών και τον Βασίλειο Β΄. Οι Βούλγαροι ευγενείς ζήτησαν το χέρι της αδελφής του Αυτοκράτορα και ο Βασίλειος Β΄ συμφώνησε· όμως τού έστειλε την κόρη ενός ευγενούς του και τον επίσκοπο της Σεβάστειας. Αν και η εξαπάτηση ανακαλύφθηκε και ο επίσκοπος σκοτώθηκε, οι διαπραγματεύσεις συνεχίστηκαν. Στο τέλος ο Σαμουήλ έμαθε τις μυστικές διαπραγματεύσεις και στις 14 Ιουνίου 976 ο Ααρών, μαζί με όλη την οικογένειά του, εξοντώθηκε στην περιοχή της σημερινής Ντουπνίτσα. Μόνο ο μεγαλύτερος γιος του Ιβάν Βλάντισλαβ γλίτωσε, μετά από παρέμβαση του Γαβριήλ, γιου του Σαμουήλ. Ωστόσο ο Ιβάν Βλαντισλάβ σκότωσε τον (σωτήρα του) Γαβριήλ 39 έτη μετά, για να εκδικηθεί τον θάνατο των αθώων αδελφών του· έπειτα σφετερίστηκε τον θρόνο και έγινε τσάρος της Βουλγαρίας.

Άλλη άποψη
Σύμφωνα με άλλη άποψη, ο Συμεών Α΄ της Βουλγαρίας είχε αρκετά παιδιά: ένα από αυτά, ο Ιβάν, νυμφεύτηκε με μία Αρμένια στην Καισάρεια και οι Ααρών και Μωυσής είναι παιδιά αυτού του Ιβάν.

Οικογένεια
Είχε τέκνο:
 Ιβάν Βλαντισλάβ άκμασε 1015-1018, τσάρος της Βουλγαρίας.

Πηγές
 Nicholas Adontz. Samuel l'Armenien, Roi des Bulgares. Bruxelles, Palais des academies, 1938. Published also in: Etudes Armeno-Byzantines. Livraria Bertrand. Lisbonne, 1965, Pp. 347 - 407

Οίκος Κομητόπουλων
Μωυσής της Βουλγαρίας

Ο Μωυσής, Εκκλησιαστικά Σλαβονικά: Мѡѷсе́й, βουλγαρ.: Мойсей (απεβ. 976) από τη Δυναστεία Κομητόπουλων ήταν Βούλγαρος ευγενής.

Βιογραφία
Ήταν γιος του Νικολάου κόμη και της Ριψιμία της Αρμενίας. Αδελφοί του ήταν οι Δαυίδ, Ααρών και Σαμουήλ. 

Έπειτα από την κατάληψη των ανατολικών μερών της Βουλγαρίας από τους Ρωμαίους το 971, αυτός και οι αδελφοί του συνέχισαν να πολεμούν στη δύση. Εξουσίαζαν μαζί και διαίρεσαν το βασίλειο σε τέσσερα μέρη: η έκταση του Μωυσή ήταν γύρω από τον ποταμό Στρούμιτσα, από όπου έπρεπε να ξεκινά επιθέσεις εναντίον των περιοχών του Αιγαίου της Ρωμανίας.

Το 976 ο Βουλγαρικός στρατός ανέλαβε μία μεγάλη επίθεση από όλα τα σύνορα και ο Μωυσής οδήγησε τα στρατεύματα στις Σέρρες. Κατά την πολιορκία της πόλης, χτυπήθηκε μοιραία από μία πέτρα και έπειτα σφαγιάσθηκε από ένα εχθρικό ξίφος. Το ίδιο έτος χάθηκε ο Δαυίδ και ο Ααρών φονεύθηκε από τον Σαμουήλ, έτσι όλη η εξουσία περιήλθε στα χέρια του Σαμουήλ, που έγινε τσάρος το 997, έπειτα από το τέλος του Ρομάν, τελευταίου ηγεμόνα της προηγούμενης δυναστείας του Κρούμου.

Άλλη άποψη
Σύμφωνα με άλλη εκδοχή, ο Συμεών Α΄ της Βουλγαρίας (πάππος του Ρομάν) είχε πολλά παιδιά. Ένα από αυτά, ο Ιβάν, νυμφεύτηκε μία Αρμένια στην Καισάρεια· ο Μωυσής και ο Ααρών ήταν γιοί του Ιβάν. Επίσης σύμφωνα με την ίδια εκδοχή, ο Μωυσής επέζησε και παρέμεινε σε δράση δίπλα στον Σαμουήλ, εναντίον του εχθρού, ως το 986 τουλάχιστον.

Πηγές
 Nicholas Adontz. Samuel l'Armenien, Roi des Bulgares. Bruxelles, Palais des academies, 1938. Published also in: Etudes Armeno-Byzantines. Livraria Bertrand. Lisbonne, 1965, Pp. 347 - 407

Οίκος Κομητόπουλων
Βούλγαροι ευγενείς
Αγάθη (σύζυγος του Σαμουήλ της Βουλγαρίας)

H Αγάθη, βουλγαρ.: Агата (άκμασε τέλος 10ου αι.) από τον Οίκο του Χρυσέλιου ήταν ευγενούς Ρωμαϊκής (Ελληνικής) καταγωγής, που με τον γάμο της έγινε τσαρίνα της Βουλγαρίας.

Βιογραφία
Σύμφωνα με τη μεταγενέστερη "Ιστορία" του Ρωμαίου χρονικογράφου του 11ου αι. Ιωάννη Σκυλίτζη, η Αγάθη ήταν αιχμάλωτη από τη Λάρισσα και κόρη του αξιωματούχου του Δυρραχίου Ιωάννη Χρυσέλιου. 

Ο Σκυλίτζης αναφέρεται εκτενώς σε αυτήν ως μητέρα του Γαβριήλ Ρωμανού, διαδόχου του Σαμουήλ, που μάλλον σημαίνει ότι ήταν σύζυγος του Σαμουήλ. Από την άλλη μεριά ο Σκυλίτζης αναφέρει μετά ότι ο Γαβριήλ Ρωμανός πήρε επίσης μία όμορφη αιχμάλωτη, την Ειρήνη από τη Λάρισσα ως σύζυγό του. Σύμφωνα με τους εκδότες της Προσωπογραφίας της Μεσο-Βυζαντινής Περιόδου, η καταγωγή της Αγάθης φαίνεται να προέρχεται από σύγχυση μεταγενέστερου αντιγραφέα και η αληθινή καταγωγή της να μην είναι από τη Λάρισσα, αλλά από το Δυρράχιο. Σύμφωνα με το ίδιο έργο, είναι πιθανό να απεβίωσε περί το 998, όταν ο πατέρας της παρέδωσε το Δυρράχιο στον Βασίλειο Β΄ Αυτοκράτορα των Ρωμαίων.

Στη Λογοτεχνία
Η Αγάθη είναι μία από τις κεντρικές ηρωίδες του Ντιμιτάρ Τάλεβ στο μυθιστόρημά του Σαμουήλ.

Βιογραφία
Παντρεύτηκε τον Σαμουήλ της Βουλγαρίας, από τη Δυναστεία Κομητόπουλων, και είχε τέκνα:
 Γαβριήλ Ρωμανός ή Γαβριήλ Ραντομίρ , άκμασε 1014-1015, τσάρος της Βουλγαρίας.
 Μιροσλάβα άκμασε τέλη 10ου αι., πατρικία ζωστή (κυρία των τιμών). Παντρεύτηκε τον Ασώτιο Ταρωνίτη κυβερνήτη του Δυρραχίου, μάγιστρο.
 δύο ακόμη κόρες, αναφέρονται το 1018.

Για τον Σαμουήλ αναφέρεται ότι είχε ακόμη έναν (νόθο) γιο.

Πηγές
 Lilie, Ralph-Johannes; Ludwig, Claudia; Pratsch, Thomas; Zielke, Beate (2013). Prosopographie der mittelbyzantinischen Zeit Online. Berlin-Brandenburgische Akademie der Wissenschaften. Nach Vorarbeiten F. Winkelmanns erstellt (in German). Berlin and Boston: De Gruyter.

Οίκος Κομητόπουλων
Βυζαντινοί του 10ου αιώνα
Νικόλαος (κόμης)

Ο Νικόλαος, βουλγαρ.: Никола (10ος αι.) ήταν μάλλον Αρμενικής καταγωγής κόμης και τοπικός ηγεμόνας της Βουλγαρίας. Έγινε ο γενάρχης της Δυναστείας των Κομητόπουλων (= γιών του κόμη).

Βιογραφία
Σύμφωνα με τον Αρμένιο χρονικογράφο Στέφανο του Ταρόν, η οικογένεια καταγόταν από το Ντερντγιάν της Αρμενίας. Νυμφεύτηκε τη Ριψίμη, που θεωρείται κόρη του Ασότ Β΄ της Αρμενίας. Ωστόσο ο Ασότ Β΄ και η σύζυγός του Μαρία του Κάχεν δεν είναι γνωστό ότι είχαν παιδιά. 

Ο Νικόλαος και η Ριψίμη είχαν τέσσερις γιους, που είναι γνωστοί με το συλλογικό όνομα Κομητόπουλοι, γιοί του κόμη, αρμενικά  կոմսաձագ Κομσαγιάγκ. Κάποια στιγμή στη δεκαετία του 970 -η ακριβής ημερομηνία και ασαφής και αμφισβητήσιμη- οι αδελφοί ξεκίνησαν μία επιτυχή εξέγερση εναντίον της Ρωμανίας, που είχε πρόσφατα ανακαταλάβει τη Βουλγαρία. Στην αρχή κυβέρνησαν από κοινού. Από τα αδέλφια, ο Δαυίδ και ο Μωυσής σκοτώθηκαν σε μάχη· ο Ααρών σκοτώθηκε από τον Σαμουήλ, έτσι ο τελευταίος έμεινε ο αναμφίβολος ηγεμόνας της Βουλγαρίας, που την κυβέρνησε ως τσάρος το διάστημα 996-1014.

Δεν γνωρίζουμε κάτι άλλο από αυτά για τον Νικόλαο. Ίσως διοίκησε τη Σερδική (νυν Σόφια) ή, σύμφωνα με άλλες πηγές, ήταν τοπικός κόμης στην περιοχή των σημερινών Σκοπίων. Το 992/3 ο Σαμουήλ ανείγηρε στο Γερμανό, κοντά στη λίμνη Πρέσπα, μία επιγραφή σε ανάμνηση των γονέων του και του αδελφού του Δαυίδ.

Οικογένεια
Νυμφεύτηκε τη Ριψίμη, ίσως κόρη του Ασότ Β΄ της Αρμενίας, από τον Οίκο των Βαγρατιδών, και είχε τέκνα:
 Δαυίδ απεβ. 975, κυβέρνησε την περιοχή της Πρέσπας και Καστοριάς. 
 Μωυσής απεβ. 976, κυβέρνησε την περιοχή γύρω από τον Στρυμώνα.
 Ααρών απεβ. 976, κυβέρνησε τη Σερδική (Σόφια).
 Ιβάν Βλαντισλάβ απεβ. 1018, τσάρος της Βουλγαρίας.
 Σαμουήλ απεβ. 1014, τσάρος της Βουλγαρίας.
 Γαβριήλ Ρωμανός απεβ. 1015, τσάρος της Βουλγαρίας.

Αναφορές σε πηγές

Πηγές
 Kazhdan, Alexander, ed. (1991). The Oxford Dictionary of Byzantium. Oxford University Press. ISBN 978-0-19-504652-6. Missing or empty |title= (help)
 Lilie, Ralph-Johannes; Ludwig, Claudia; Zielke, Beate; Pratsch, Thomas, eds. (2013). Prosopographie der mittelbyzantinischen Zeit Online. Berlin-Brandenburgische Akademie der Wissenschaften. Nach Vorarbeiten F. Winkelmanns erstellt (in German). De Gruyter http://www.degruyter.com/view/db/pmbz. Missing or empty |title= (help)

Οίκος Κομητόπουλων
Οίκος των Βαγρατιδών της Αρμενίας (Μπαγκρατούνι)

Ο Οίκος των Βαγρατιδών της Αρμενίας, αρμεν.: Բագրատունի (Μπαγκρατούνι), είναι ένας βασιλικός Οίκος, που κυβέρνησε πολλές περιοχές της Μεσαιωνικής Αρμενίας, όπως Σιράκ, Μπαγκρεβάντ, Κοροβίτ, Συουνίκ, Λόρι, Βασπουρακάν, Βανάντ, Ταρόν και Τάυκ. Σύμφωνα με τον ιστορικό Κύριλλο Τουρμάνοφ θεωρούνται οι πρόγονοι των Βαγρατιδών της Γεωργίας (Μπαγκρατιόνι).

Γενεαλογία των Βαγρατιδών της Αρμενίας

Πηγές
 "Sebeos' History"
 John Mamikonean's History of Taron"
 "Aristakes Lastivertc'i's History "
 "Kirakos Gandzakets'i's History of the Armenians"
 Vahan Kurkjian - The Bagratid Dynasty — The Bagratuni

Βαγρατιδων
IELTS

Το IELTS (αγγλ.: International English Language Testing System, μτφρ. Διεθνές Σύστημα Δοκιμών Αγγλικής Γλώσσας) μια διεθνής τυποποιημένη δοκιμασία γλωσσικής επάρκειας για μη γλωσσικούς ομιλητές της αγγλικής γλώσσας. Είναι από κοινού διαχείριση από το Βρετανικό Συμβούλιο, IDP: IELTS Australia και Cambridge Assessment English, και ιδρύθηκε το 1989. Το IELTS είναι ένα από τα σημαντικότερα αγγλικά γλωσσικά τεστ στον κόσμο, με άλλα να είναι τα TOEFL, TOEIC, PTE:A και OPI/OPIc.

Το IELTS είναι αποδεκτό από τα περισσότερα ακαδημαϊκά ιδρύματα της Αυστραλίας, της Βρετανίας, του Καναδά, της Ευρώπης, της Ιρλανδίας και της Νέας Ζηλανδίας, από περισσότερα από 3.000 ακαδημαϊκά ιδρύματα στις Ηνωμένες Πολιτείες και από διάφορους επαγγελματικούς οργανισμούς σε όλο τον κόσμο.

Το IELTS είναι η μοναδική Ασφαλής Δοκιμή Αγγλικής Γλώσσας (SELT) που έχει εγκριθεί από τις Βίζες και τη Μετανάστευση του Ηνωμένου Βασιλείου (UK Visas and Immigration - UKVI) για αγοραστές βίζας που υποβάλλουν αίτηση τόσο στο εξωτερικό όσο και στο εσωτερικό του Ηνωμένου Βασιλείου. Επίσης, πληροί τις προϋποθέσεις για τη μετανάστευση στην Αυστραλία, όπου γίνεται δεκτό το Τεστ Αγγλικών ως Ξένη Γλώσσα (Test of English as a Foreign Language - TOEFL) και το Pearson Test of English Academic, και τη Νέα Ζηλανδία. Στον Καναδά, τα IELTS, TEF ή CELPIP γίνονται δεκτά από την αρχή μετανάστευσης.

Δεν απαιτείται ελάχιστη βαθμολογία για να περάσει κάποιος το τεστ. Το αποτέλεσμα του IELTS ή ένα Έντυπο Αναφοράς Εξέτασης εκδίδεται σε όλους τους συμμετέχοντες με βαθμολογία από το 1 («μη χρήστης») έως το 9 («επαΐων χρήστης») και κάθε ίδρυμα θέτει ένα διαφορετικό όριο. Υπάρχει επίσης η βαθμολογία 0 για όσους δεν προσπάθησαν στο τεστ. Συνιστάται στα ιδρύματα, να μην θεωρούν έγκυρη εξέταση άνω των δύο ετών, εκτός εάν ο χρήστης αποδείξει ότι έχει αγωνιστεί να διατηρήσει το επίπεδό του.

Το 2017, πραγματοποιήθηκαν πάνω από 3 εκατομμύρια τεστ σε περισσότερες από 140 χώρες, σε σχέση με τα 2 εκατομμύρια τεστ που πραγματοποιήθηκαν το 2012, τα 1,7 εκατομμύρια τεστ το 2011 και τα 1,4 εκατομμύρια τεστ το 2009. Το 2007, το IELTS διενήργησε περισσότερα από ένα εκατομμύριο τεστ σε μία μόνο δωδεκάμηνη περίοδο για πρώτη φορά, καθιστώντας το το πιο δημοφιλές τεστ αγγλικής γλώσσας στον κόσμο για την ανώτερη εκπαίδευση και τη μετανάστευση.

Παραπομπές
Ρόμπερτ Τραμπ

Ο Ρόμπερτ Τραμπ (Robert Stewart Trump ; 26 Αυγούστου 1948 - 15 Αυγούστου 2020) ήταν Αμερικανός επιχειρηματίας, μεσίτης και ο μικρότερος αδερφός του προέδρου των ΗΠΑ Ντόναλντ Τραμπ.

Βιογραφία 
Ο Τραμπ ήταν γιος του Φρεντ Τραμπ και της Μαίρη-Ανν ΜακΛέοντ. Έγινε μέλος της οικογενειακής επιχείρησης και διοικούσε τις μεσιτικές επιχειρήσεις του Οργανισμού Τραμπ έξω από το Μανχάτταν. Υπηρέτησε στο διοικητικό συμβούλιο της ZeniMax Media από το 2000 έως το 2020.

Προσωπική ζωή 
Ο Τραμπ παντρεύτηκε την Blaine Beard, την οποία συνάντησε σε μια φιλανθρωπική οργάνωση. Οι δυο τους πήραν διαζύγιο το 2007.

Ο Τραμπ είχε τέσσερα αδέρφια, μεταξύ των οποίων τον Πρόεδρο των ΗΠΑ Ντόναλντ Τραμπ. Ζούσε στο Μίλμπρουκ της Νέας Υόρκης.

Σύμφωνα με τα αμερικανικά μέσα ενημέρωσης, ο Τραμπ ήταν ιδιαίτερα επιφυλακτικός και απείχε από την δημοσιότητα. Ορισμένοι φίλοι και γείτονες ανέφεραν ότι διέθετε μια πολύ διαφορετική προσωπικότητα από εκείνην του αδερφού του Ντόναλντ Τραμπ. Ήταν γνωστός για την γενναιοδωρία, την μετριοπάθεια και την φιλανθρωπία του.

Θάνατος 
Στις 15 Αυγούστου, ο Λευκός Οίκος ανακοίνωσε ότι νοσηλεύτηκε και την επόμενη ημέρα ότι πέθανε. Η Μαίρη Τραμπ δήλωσε σε μια συνέντευξη λίγες μέρες πριν τον θάνατό του ότι ο Ρόμπερτ Τραμπ ήταν άρρωστος και είχε νοσηλευτεί "αρκετές φορές κατά τους τελευταίους τρεις μήνες".

Σε μια δήλωσή του, ο Πρόεδρος Τραμπ δήλωσε : "Δεν ήταν απλώς ο αδερφός μου, ήταν ο καλύτερος φίλος μου".

Αμερικανοί επιχειρηματίες
Άγαλμα του Εδουάρδου ΣΤ΄ (Κάρτραϊτ)

Το άγαλμα του Εδουάρδου ΣΤ΄ από τον Τόμας Κάρτραϊτ, στο Νοσοκομείο Σεντ Τόμας του Λονδίνου, είναι ένα από τα δύο αγάλματα του βασιλιά που βρίσκονται στο νοσοκομείο αυτό. Και τα δύο τιμούν τη μνήμη της επανίδρυσης του βασιλικού θεσμού από τον Εδουάρδο το 1551. Από το 1979 αποτελεί μνημείο της πολιτιστικής κληρονομιάς της Αγγλίας, Τάξης Β΄.

Το άγαλμα ανατέθηκε από τον Δήμαρχο του Λονδίνου Ρόμπερτ Κλέιτον, όταν ο ίδιος ήταν πρόεδρος του νοσοκομείου. Σχεδιασμένο από τον Ναθάνιελ Χάνγουελ και κατασκευάστηκε από τον Τόμας Κάρτραϊτ. Αποτέλεσε το κεντρικό κομμάτι μιας σειράς αγαλμάτων που τοποθετήθηκαν στην πύλη του νοσοκομείου. Ο Βασιλιάς ήταν αρχικά πλαισιωμένος από γλυπτά ατόμων με ειδικές ανάγκες, τα οποία σήμερα βρίσκονται εντός της βόρειας πτέρυγας του νοσοκομείου. Το υλικό κατασκευής του αγάλματος είναι ασβεστόλιθος του Πέρμπεκ. Ο Βασιλιάς απεικονίζεται με ενδυμασία των Τυδώρ και με στέμμα στο κεφάλι. Στο δεξί του ανυψωμένο χέρι κρατάει ένα σκήπτρο και στο αριστερό ένα διάταγμα με το οποίο αποκαθίσταται το νοσοκομείο του Σεντ Τόμας.

Παραπομπές
Βένετο Μαγνησίας

Το Βένετο, είναι μέρος του Νόμου Μαγνησίας και πιο συγκεκριμένα ανήκει στο Δήμο Ρήγα Φεραίου, στην κοινότητα Κεραμιδίου, μαζί με τα χωριά Κεραμίδι και Καμάρι. 

Το χωριό αυτό, κρυμμένο μέσα σε πυκνό δάσος, βρίσκεται στο βορειοανατολικό σημείο του Κεραμιδιου, σε απόσταση 40χλμ. από το Βόλο και υψόμετρο 320μ., επιτρέποντας του να αγναντεύει με ευκολία τη θάλασσα του Αιγαίου. Φημίζεται για την φυσική ομορφιά του, αλλά κυρίως για τον ιστορικό Ι.Ν. της Υπαπαντής του Χριστού, πραγματικό στολίδι αρχιτεκτονικής και διακόσμησης. Έχει χαρακτηριστεί ιστορικό μνημείο από το υπουργείο Πολιτισμού από το 1982 και το 2017 έκλεισε το 250το έτος λειτουργίας της. Αποτελεί κτίσμα του 1760, ρυθμού Βασιλική, με περίτεχνο τέμπλο του 1851, όπως επιγράφεται χαρακτηριστικά.

Χωριά του νομού Μαγνησίας
Δήμος Ρήγα Φεραίου
ΑΠ.Α.Σ Νάξου Τα Φανάρια

Ο Απεραθίτικος Αθλητικός Σύλλογος «Τα Φανάρια» είναι αθλητικός σύλλογος στη Νάξο με τμήματα καλαθοσφαίρισης, σκακιού και επιτραπέζιας αντισφαίρισης.

O σύλλογος ιδρύθηκε το 1984, στην Απείρανθο της Νάξου, ένα χωριό χτισμένο στις ανατολικές υπώρειες των βουνών που ονομάζονται "Φανάρια", από τα οποία αντλεί την ονομασία του και αποτελεί έναν από τους παλαιότερους αθλητικούς συλλόγους του νησιού. 

Καλλιεργεί, από το 1999, το άθλημα της καλαθοσφαίρισης με αξιόλογες διακρίσεις (ιδιαίτερα μετά την κατασκευή των σχετικών γηπέδων), ενώ λιγότερο συστηματικά έχει ασχοληθεί με το σκάκι και την επιτραπέζια αντισφαίριση. Το 2012 κατέκτησε το πρώτο του Πρωτάθλημα Κυκλάδων στην κατηγορία Ανδρών, επιτυχία που επανέλαβε το 2014. Εκείνη τη χρονιά, ιδρύθηκαν και οι Ακαδημίες του Συλλόγου. 

Το 2017 κατέκτησε ξανά το Πρωτάθλημα Κυκλάδων στους Άνδρες, όπως και το 2018. Την επόμενη αγωνιστική περίοδο, το σωματείο πραγματοποίησε τη σημαντικότερη μεταγραφή του Κυκλαδίτικου μπάσκετ, με την έλευση του πρωταθλητή Ευρώπης Γιάννη Γιαννούλη.Το καλοκαίρι της ίδιας χρονιάς, μετά την κατάκτηση του 5ου Πρωταθλήματος Κυκλάδων, το ανδρικό τμήμα του συλλόγου αγωνίστηκε στο Ειδικό Πρωτάθλημα Αιγαίου, όπου κατέκτησε την 1η θέση και την Άνοδο στην Γ΄ Εθνική καλαθοσφαίρισης ανδρών της ΕΟΚ. 

Στην παρθενική εμφάνιση της ομάδας στις Εθνικές Κατηγορίες κατακτήθηκε άλλη μία άνοδος, στη Β΄ Εθνική καλαθοσφαίρισης ανδρών. Τη σεζόν 2020 - 2021 παρέμεινε στη Β’ Εθνική. Την σεζόν 2021 - 2022 η ομάδα πρωταγωνίστησε στον όμιλο της στην Β’ Εθνική κατακτώντας την τέταρτη θέση! 

Οι Ακαδημίες του Συλλόγου αριθμούν πλέον περισσότερους από 200 νεαρούς/-ες αθλητές/-τριες και επιστέγασμα της δουλειάς που συντελείται σε αυτές είναι η κατάκτηση του Πρωταθλήματος Κυκλάδων στη κατηγορία των Παίδων την αγωνιστική περίοδο 2019-2020, καθώς και η παρουσία στο Πανελλήνιο Πρωτάθλημα, η οποία ολοκληρώθηκε με 2 νίκες και 1 ήττα. Επιστέγασμα αποτελεί και η κατάκτηση του Πρωταθλήματος Κυκλάδων στην κατηγορία των Εφήβων την επόμενη αγωνιστική περίοδο (2020-21) και η παρουσία του Συλλόγου στο αντίστοιχο Πανελλήνιο Πρωτάθλημα, όπου κατέκτησε τον άτυπο τίτλο του Πρωταθλητή Αιγαίου και πέρασε στην τελική φάση, ανάμεσα στις 6 καλύτερες ομάδες της Ελλάδας, όντας το πρώτο σωματείο των Κυκλάδων που έφτασε σε αυτό το επίπεδο. Την σεζόν 2021-22 το τμήμα των παμπαίδων του συλλόγου κατέκτησε το πρωτάθλημα Κυκλάδων! 

Τέλος, η Ακαδημία του σωματείου, επιλέχθηκε ως μία από τις 50 «ΑΘΛΗΤΙΚΕΣ ΑΚΑΔΗΜΙΕΣ ΟΠΑΠ».

Αθλητικοί σύλλογοι Νάξου
Ελληνικοί σύλλογοι καλαθοσφαίρισης
Ελληνικοί σκακιστικοί σύλλογοι
Ελληνικοί σύλλογοι επιτραπέζιας αντισφαίρισης
Σωματεία Ε.Σ.Κ.Κ.
Ιδρύσεις αθλητικών συλλόγων το 1984
Ιδρύσεις ομάδων καλαθοσφαίρισης το 1999
Fast & Furious: Hobbs & Shaw

Οι Fast & Furious: Hobbs & Shaw (Αγγλικά: Fast & Furious Presents: Hobbs & Shaw ή Hobbs & Shaw) είναι αμερικανική ταινία δράσης της χρονολογίας 2019.

Πλοκή 
Από τότε που ο Χομπς, πιστός πράκτορας της διπλωματικής υπηρεσίας ασφαλείας της Αμερικής, και ο παράνομος Σο, πρώην επίλεκτο μέλος του βρετανικού στρατού, ήρθαν αντιμέτωποι για πρώτη φορά το 2015, δεν έχουν σταματήσει οι συγκρούσεις μεταξύ τους, τα χτυπήματα κι ένας αγώνας για την επικράτηση του πιο δυνατού. Αλλά όταν ο κυβερνο-τροποποιημένος αναρχικός Μπρίξτον απειλεί τη συνέχιση της ανθρωπότητας -και επίσης τα βρίσκει με τη λαμπρή και ατρόμητη πράκτορα της MI6 που τυγχάνει να είναι και η αδερφή του Σο-, αυτοί οι δύο ορκωτοί εχθροί θα πρέπει να συνεργαστούν για να κερδίσουν τον μοναδικό τύπο που μπορεί να είναι πιο κακός και από τους δυο τους.

Ηθοποιοί και χαρακτήρες 
 Dwayne Johnson στον ρόλο του Luke Hobbs
 Jason Statham στον ρόλο του Deckard Shaw
 Idris Elba στον ρόλο του Brixton Lore
 Vanessa Kirby στον ρόλο του Hattie Shaw
 Eiza Gonzalez στον ρόλο του μαντάμ M
 Helen Mirren στον ρόλο του Magdalene Shaw
 Roman Reigns στον ρόλο του Mateo Hobbs
 Eddie Marsan στον ρόλο του καθηγητής Andreiko
 Cliff Curtis στον ρόλο του Jonah
 Joshua Mauga στον ρόλο του Timo
 John Tui στον ρόλο του Kal
 Ryan Reynolds στον ρόλο του Locke

Παραπομπές

Εξωτερικοί σύνδεσμοι 
 

Ταινίες του 2019
Αγγλόφωνες ταινίες
Αμερικανικές ταινίες
Ταινίες παραγωγής Universal Pictures
The Fast and the Furious
Μαχητές των Δρόμων 9

Οι Μαχητές των Δρόμων 9 (Αγγλικά: Fast & Furious 9 ή F9) είναι μια αμερικανική ταινία δράσης του 2021 σε σκηνοθεσία του Τζάστιν Λιν. Είναι η δέκατη ταινία της σειράς Μαχητές των Δρόμων.

Πλοκή 
Ο Ντομ Τορέτο ζει μια ήσυχη ζωή μαζί με τη Λέτι και τον γιο τους, τον μικρό Μπράιαν, όμως γνωρίζει καλά ότι ο κίνδυνος πάντα θα καραδοκεί στον ορίζοντα. Αυτή τη φορά, η απειλή θα αναγκάσει τον Ντομ να αντιμετωπίσει τις αμαρτίες του παρελθόντος του, αν θέλει να σώσει τους αγαπημένους του ανθρώπους. Η ομάδα του συγκεντρώνεται ξανά, αυτή τη φορά με σκοπό να σταματήσει μια συνωμοσία παγκοσμίων διαστάσεων, στην οποία ηγείται ο πιο ικανός δολοφόνος και ο πιο δεινός οδηγός που έχει αντιμετωπίσει ποτέ. Αυτός ο άνδρας τυχαίνει να είναι ο ξεχασμένος αδερφός του Ντομ, ο Τζέικομπ.

Ηθοποιοί και χαρακτήρες 
 Vin Diesel στον ρόλο του Dominic Toretto
 John Cena στον ρόλο του Jacob Toretto
 Michelle Rodriguez στον ρόλο της Letty Ortiz
 Tyrese Gibson στον ρόλο του Roman Pearce
 Ludacris στον ρόλο του Tej Parker
 Jordana Brewster στον ρόλο της Mia Toretto
 Nathalie Emmanuel στον ρόλο της Ramsey
 Sung Kang στον ρόλο του Han Lue
 Helen Mirren στον ρόλο της Magdalene Shaw
 Charlize Theron στον ρόλο της Cipher
 Lucas Black στον ρόλο του Sean Boswell
 Jason Tobin στον ρόλο του Earl
 Cardi B ήχοι αυτοκινήτων
 Michael Rooker στον ρόλο του Buddy

Παραπομπές

Εξωτερικοί σύνδεσμοι 
 

Ταινίες του 2021
Αγγλόφωνες ταινίες
Αμερικανικές ταινίες
Ταινίες παραγωγής Universal Pictures
The Fast and the Furious
Ταινίες σίκουελ
The Fast and the Furious

Το The Fast and the Furious είναι σειρά ταινιών Αμερικάνικης παραγωγής. Η παραγωγή έγινε από την Original Film και την διανομή της ανέλαβε η Universal Pictures. Αποτελείται από δέκα ταινίες προς το παρόν (Οι Μαχητές των Δρόμων, Οι Μαχητές των Δρόμων 2, Μαχητές των Δρόμων: Tokyo Drift, Οι Μαχητές των Δρόμων 4, Μαχητές των Δρόμων: Ληστεία στο Ρίο, Μαχητές των Δρόμων 6, Μαχητές των Δρόμων 7, Μαχητές των Δρόμων 8, Fast & Furious: Hobbs & Shaw, Μαχητές των Δρόμων 9).

Ταινίες 
 Οι Μαχητές των Δρόμων (2001)
 Οι Μαχητές των Δρόμων 2 (2003)
 Μαχητές των Δρόμων: Tokyo Drift (2006)
 Οι Μαχητές των Δρόμων 4 (2009)
 Μαχητές των Δρόμων: Ληστεία στο Ρίο (2011)
 Μαχητές των Δρόμων 6 (2013)
 Μαχητές των Δρόμων 7 (2015)
 Μαχητές των Δρόμων 8 (2017)
 Fast & Furious: Hobbs & Shaw (2019)
 Μαχητές των Δρόμων 9 (2021)

Παραπομπές 

Universal Studios franchises
 
Αμερικανικές σειρές ταινιών
Γιώργος Κοντοπίδης

Ο Γιώργος Κοντοπίδης είναι καθηγητής Βιοχημείας του Πανεπιστημίου Θεσσαλίας στο Τμήμα Κτηνιατρικής.

Βιογραφικά στοιχεία
Γεννήθηκε στην Αθήνα το 1968, όπου μεγάλωσε, ενώ εκπλήρωσε τις εγκύκλιες σπουδές του στο 1ο Λύκειο Χολαργού.

Σπουδές και σταδιοδρομία
Έλαβε πτυχίο Χημείας από το Πανεπιστήμιο Ιωαννίνων το 1991. Εκπόνησε τις μεταπτυχιακές και διδακτορικές σπουδές του στη Σκωτία. Αρχικά, συνεργάστηκε με τον καθηγητή  Dr. M. Mattey στο University of Strathclyde και έλαβε μεταπτυχιακό δίπλωμα MPhil στη Βιοτεχνολογία (1995). 

Παρέμεινε για διδακτορική έρευνα στη Σκωτία, αφού έλαβε ερευνητική υποτροφία. Το 1998 ολοκλήρωσε το διδακτορικό του στο Πανεπιστήμιο του Εδιμβούργου, με τον καθηγητή Dr. M. Walkinshaw. Η διδακτορική του εργασία είχε ως στόχο την ανακάλυψη αναστολέων της κυκλοφιλίνης Α, με σκοπό την ανάπτυξη φαρμάκων που εμπλέκονται στην ανοσοκαταστολή.

Το χρονικό διάστημα 1999-2001 εργάστηκε ως μεταδιδακτορικός ερευνητής στο ICMB, Πανεπιστήμιο του Εδιμβούργου. Εργάστηκε επίσης στη φαρμακευτική βιομηχανία. Συγκεκριμένα τα έτη 2001-2005, ανέλαβε θέση ερευνητή στην εταιρεία Cyclacel στο Νταντί. 

Το 2006 εκλέχθηκε επίκουρος καθηγητής στο Τμήμα Κτηνιατρικής του Πανεπιστημίου Θεσσαλίας. Εκλέχθηκε καθηγητής πρώτης βαθμίδας στο Πανεπιστήμιο Θεσσαλίας το έτος 2016.

Διακρίσεις και αναγνώριση
Έχει στην κατοχή του τρία παγκόσμια διπλώματα ευρεσιτεχνίας, ενώ μαζί με συνεργάτες του έχει δημοσιεύσει περισσότερες από 60 πρωτότυπες ερευνητικές εργασίες. Το έργο του έχει διεθνή απήχηση, με 4.000 αναφορές (Google Scholar) και δείκτη αναγνώρισης, h-index 31. 

Μέχρι σήμερα έχει λάβει δύο ερευνητικές διακρίσεις, το Βραβείο Ακαδημαϊκής και Επιστημονικής Αριστείας στον τομέα «Στοχευμένη ανάπτυξη φαρμακευτικών ουσιών με βάση τη δομή τους» (2012), με βράβευση από το Υπουργείο Παιδείας, και το Βραβείο Μποδοσάκη, στον τομέα Ιατρική-Βιολογία (2008). 

Σε έγκριτη ερευνητική εργασία (Updated science-wide author databases of standardized citation indicators) στο περιοδικό Plos Biology, το Δεκέμβριο του 2020, ο Γ. Κοντοπίδης έλαβε σημαντική διάκριση αφού συμπεριλήφθηκε στους καταλόγους Mendeley Data 2020 που περιλαμβάνουν το 2% των πιο επιδραστικών επιστημόνων, με τη μεγαλύτερη ερευνητική αναγνώριση για το έργο του στα πεδία της δομικής βιοχημείας και της φαρμακευτικής χημείας (medicinal & biomolecular chemistry).

Είναι κριτής στα διεθνή έγκριτα περιοδικά Chemistry & Biology, Science, Journal of Medicinal Chemistry, Food Chemistry, Liposome Research, Biological Chemistry. Το Ίδρυμα Fulbright του απένειμε το 2017 την υποτροφία Greek Visiting Scholars για να πραγματοποιήσει έρευνα στο Κολλέγιο Φαρμακευτικής στο Πανεπιστήμιο Νότιας Καρολίνας στις Ηνωμένες Πολιτείες Αμερικής.

Προσωπική ζωή
Είναι νυμφευμένος από το 1994 με την Δρ. Στυλιανή Ζέττα και μαζί έχουν δύο παιδιά.

Εξωτερικοί σύνδεσμοι
 Ιστοσελίδα του Τμήματος Κτηνιατρικής, Πανεπιστήμιο Θεσσαλίας
 Βιογραφικό σημείωμα του Γ. Κοντοπίδη
 Ιστοσελίδα του Εργαστηρίου Βιοχημείας, Πανεπιστήμιο Θεσσαλίας

Παραπομπές

Έλληνες πανεπιστημιακοί
Καθηγητές Πανεπιστημίου Θεσσαλίας
Βιοχημικοί
Μέση ηλικία

Η μέση ηλικία είναι η χρονική περίοδος μεταξύ της πρώιμης ενήλικης ζωής και της τρίτης ηλικίας. Δεν υπάρχει ένας σταθερός βιολογικός, δημογραφικός ή κοινωνικός καθορισμός για το πότε ξεκινάει η μέση ηλικία, καθώς το ηλικιακό εύρος ποικίλει ανάλογα με τη χρονική περίοδο, το προσδόκιμο ζωής και τη χώρα αναφοράς. Τη δεκαετία του 1980, ο Οργανισμός Ηνωμένων Εθνών (Ο.Η.Ε) υιοθέτησε την ηλικιακή κατηγοριοποίηση των 45 με 64 ετών για τη μέση ηλικία (middle adulthood) σε διεθνές επίπεδο, μετά από προσεκτική εξέταση των εθνικών πρακτικών και των διεθνών συστάσεων. Στις μέρες μας, η επιστημονική κοινότητα, σε μεγάλο βαθμό, τοποθετεί τη μέση ηλικία για τις δυτικές χώρες μεταξύ 45 και 65 ετών. 

Στην Ελλάδα, η διάμεση ηλικία τοποθετείται στα 45.6 έτη από τα Ηνωμένα Έθνη, και το προσδόκιμο ζωής και για τα δύο φύλα είναι στα 82.8 χρόνια. Με βάση το προσδόκιμο ζωής της χώρας, η μέση ηλικία των ατόμων βρίσκεται στα 45 με 65 έτη.

Τα βασικά χαρακτηριστικά στοιχεία της περιόδου αυτής είναι η σταδιακή γήρανση του οργανισμού. Αυτό μπορεί να περιλαμβάνει μια σειρά από αλλαγές, όπως η σωματική γήρανση, η γνωστική δυσλειτουργία, και αλλαγές στις κοινωνικές και ψυχολογικές παραμέτρους της ψυχοσύνθεσης του ατόμου.

Παραπομπές 

 Βιολογία 
 Ανθρωπολογία 
 Ανθρώπινη ανάπτυξη
Γενικές εκλογές των Φερόων Νήσων (2019)

Οι γενικές εκλογές πραγματοποιήθηκαν στις Νήσους Φερόες στις 31 Αυγούστου 2019.  Οι εκλογές είχαν ως αποτέλεσμα την ήττα της κυβέρνησης συνασπισμού του Άξελ Β. Γιοχάνεσεν, αποτελούμενης από το Σοσιαλδημοκρατικό Κόμμα, τη Δημοκρατία και το κόμμα Πρόοδος.  Μετά τις εκλογές, σχηματίστηκε μια νέα κυβέρνηση από τον αρχηγό του Κόμματος της Ένωσης Μπάρδουρ Στιγκ Νίλσεν, που αποτελείται από το Κόμμα Ένωσης, το  Λαϊκό Κόμμα και το Κόμμα του Κέντρου, το οποίο κέρδισε 17 από τις 34 έδρες.  

Σύμφωνα με την πολιτική επιστήμονα Λίζε Λικ, τα κύρια εκλογικά ζητήματα ήταν τα δημόσια οικονομικά (πρόνοια, φόροι και δημόσια ταμεία), οι πρόσφατες μεταρρυθμίσεις στον τομέα της αλιείας και ο γάμος ομοφύλων.

Εκλογικό σύστημα 
Τα 33 μέλη της βουλής (Løgting) εκλέχθηκαν με αναλογική εκπροσώπηση ανοικτής λίστας σε μια ενιαία εθνική εκλογική περιφέρεια με εκλογικό όριο το 3,03030%. Οι έδρες κατανεμήθηκαν χρησιμοποιώντας τη μέθοδο d'Hondt .

Αποτελέσματα 

Από τα 150 άκυρα ψηφοδέλτια, τα 85 ήταν λευκά και 65 άκυρα.

Παραπομπές 

2019
Φεροε\
Πίτερ Ράμπιτ

Ο Πίτερ Ράμπιτ (αγγλικά: Peter Rabbit) είναι Αμερικανική κωμική ταινία παραγωγής 2018 βασισμένη στην Πίτερ Ράμπιτ

Πλοκή
Ο σκανταλιάρης, τολμηρός κι ανήσυχος Πίτερ Ράμπιτ θα κοντράρει τον Τόμας ΜακΓκρέγκορ μέχρι τελικής πτώσης. Το καρότο της έριδος είναι ο λαχταριστός λαχανόκηπος του προκομμένου και πολύ κτητικού ΜακΓκρέγκορ. Όταν στο σκηνικό εμφανιστεί μια γλυκομίλητη και φιλόζωη γειτόνισσα, η Μπι, οι δύο αντίπαλοι θα διεκδικήσουν την αποκλειστική εύνοια της με πάθος, και η διαμάχη τους θα γίνει χειρότερη από ποτέ. Ο καθένας έχει δικά του τεχνάσματα, μα το «στρατόπεδο» του Πίτερ ολοένα και μεγαλώνει, με σύσσωμη την παρέα του δάσους να ετοιμάζεται για απόβαση.

Ηθοποιοί και χαρακτήρες
 Ντόμναλ Γκλίσον στον ρόλο του Jeremy Fisher (φωνή)/Thomas McGregor
 Rose Byrne στον ρόλο του Jemima Puddle-Duck (φωνή)/Bea
 James Corden στον ρόλο του Peter Rabbit (φωνή)
 Daisy Ridley στον ρόλο του Cotton-Tail (φωνή)
 Margot Robbie στον ρόλο του Flopsy/αφηγήτρια (φωνή)
 Elizabeth Debicki στον ρόλο του Mopsy (φωνή)
 Colin Moody στον ρόλο του Benjamin Bunny (φωνή)
 Sia στον ρόλο του Κα Tiggy-Winkle (φωνή)
 Sam Neill στον ρόλο του Tommy Brock (φωνή)/Κος McGregor
 Rachel Ward στον ρόλο του Josephine Rabbit (φωνή)
 Bryan Brown στον ρόλο του Κος Rabbit (φωνή)
 David Wenham στον ρόλο του Johnny Town-Mouse (φωνή)
 Marianne Jean-Baptiste στον ρόλο του η διευθύντρια του Χάρολντς

Παραπομπές

Εξωτερικοί σύνδεσμοι

 
 
 
 
 
 

Ταινίες του 2018
Αμερικανικές 3D ταινίες
Αμερικανικές ταινίες
Αμερικανικές ταινίες κινουμένων σχεδίων
Ταινίες κινουμένων σχεδίων
Αγγλόφωνες ταινίες
Ταινίες παραγωγής Sony Pictures Animation
Ταινίες παραγωγής Columbia Pictures
Ταινίες κινουμένων σχεδίων της Columbia Pictures
Πίτερ Ράμπιτ: Ο Λαγός το ‘Σκασε

Ο Πίτερ Ράμπιτ: Ο Λαγός το ‘Σκασε (αγγλικά: Peter Rabbit 2: The Runaway) είναι Αμερικανική κωμική ταινία παραγωγής 2021 βασισμένη στην Πίτερ Ράμπιτ

Πλοκή
Η Μπία, ο Τόμας και οι υπόλοιποι λαγοί έχουν φτιάξει μια μικρή οικογένεια, αλλά ο Πίτερ είναι και πάλι εκείνος που με τις σκανταλιές του μοιάζει παράταιρος. Μακριά από τον κήπο, ο Πίτερ βρίσκει έναν κόσμο που οι σκανταλιές εκτιμούνται, αλλά όταν η οικογένειά του θα ρισκάρει τα πάντα για να τον βρει, πρέπει κι ο ίδιος να επιλέξει τι είδους λαγός θέλει να είναι.

Ηθοποιοί και χαρακτήρες
 Domhnall Gleeson στον ρόλο του Jeremy Fisher (φωνή)/Thomas McGregor
 Rose Byrne στον ρόλο του Jemima Puddle-Duck (φωνή)/Bea
 James Corden στον ρόλο του Peter Rabbit (φωνή)
 Margot Robbie στον ρόλο του Flopsy Rabbit (φωνή)
 Elizabeth Debicki στον ρόλο του Mopsy Rabbit (φωνή)
 Daisy Ridley στον ρόλο του 'Cotton-Tail (φωνή)
 David Oyelowo στον ρόλο του Percy McGregor Damon Herriman στον ρόλο του Tom Kitten'' (φωνή)

Παραπομπές

Εξωτερικοί σύνδεσμοι

 
 
 
 
 
 

Ταινίες του 2021
Αμερικανικές 3D ταινίες
Αμερικανικές ταινίες
Αμερικανικές ταινίες κινουμένων σχεδίων
Ταινίες κινουμένων σχεδίων
Αγγλόφωνες ταινίες
Ταινίες παραγωγής Columbia Pictures
Ταινίες κινουμένων σχεδίων της Columbia Pictures
Ταινίες που επηρεάστηκαν από την πανδημία COVID-19
Κώμβρεια

Η Κώμβρεια ήταν αρχαία ελληνική πόλη (πόλη-κράτος) στην Χαλκιδική, αρχαία Μακεδονία. Αναφέρεται από τον Ηρόδοτο ως μία από τις πόλεις —μαζί με τις Λίπαξο, Λίσαια, Γίγωνο, Κάμψα, Σμίλα, Αίνεια— που βρίσκονταν στην περιοχή του Θερμαϊκού Κόλπου, εντός περιοχής γνωστής ως Κρουσίδα κοντά στην χερσόνησο της Παλλήνης, όπου ο Ξέρξης συγκέντρωσε στρατεύματα κατά την εκστρατεία του έτους 480 π.Χ. 

Η ακριβής τοποθεσία της δεν έχει ακόμη ταυτοποιηθεί.

Παραπομπές 

Χαμένες αρχαίες πόλεις
Εγκαταλελειμμένοι οικισμοί στην Ελλάδα
Οικισμοί στην Αρχαία Μακεδονία
Πακλιταξέλη

Η πακλιταξέλη είναι ουσία η οποία χρησιμοποιείται ως φάρμακο για τη θεραπεία πολλών μορφών καρκίνου (χημειοθεραπεία), όπως καρκίνο των ωοοθηκών, καρκίνο του μαστού, καρκίνο του τραχήλου της μήτρας, σάρκωμα Καπόσι, καρκίνο του πνεύμονα και καρκίνο του παγκρέατος. Πωλείται με το εμπορικό όνομα Taxol και χορηγείται μέσω ενδοφλέβιας έγχυσης. Συνήθεις ανεπιθυμήτες ενέργειες είναι η απώλεια των μαλλιών, οι αλλεργικές αντιδράσεις, το μούδιασμα και οι μυικοί πόνοι, και η διάρροια. Σοβαρές παρενέργειες αποτελούν τα καρδιακά προβλήματα, ο αυξημένος κίνδυνος λοίμωξης και η πνευμονική φλεγμονή, ενώ υπάρχουν σοβαρές ενδείξεις ότι μπορεί να προκαλέσεις ανωμαλίες στο έμβρυο όταν χορηγείται κατά την κύηση.

Η πακλιταξέλη είναι παράγοντας αντι-μικροσωληνίσκων, που προάγει τη συνάθροιση μικροσωληνίσκων από διμερή τουμπουλίνης και σταθεροποιεί τους μικροσωληνίσκους μέσω αποτροπής του αποπολυμερισμού. Αυτή η σταθεροποίηση έχει ως αποτέλεσμα την αναστολή της φυσιολογικής δυναμικής αναδιοργάνωσης του δικτύου μικροσωληνίσκων, που είναι απαραίτητη για τη ζωτικής σημασίας ενδιάμεση φάση και τις μιτωτικές κυτταρικές λειτουργίες.

Η πακλιταξέλη ανακαλύφθηκε το 1971 όταν απομονώθηκε από το κωνοφόρο δέντρο Taxus brevifolia (Taxaceae) που είναι ενδημικό της Νότιας Αμερικής. Η χρήση της εγκρίθηκε το 1993 και συμπεριλαμβάνεται στον Πρότυπο Κατάλογο Βασικών Φαρμάκων του ΠΟΥ.

Παραπομπές 

Αντινεοπλασματικά φάρμακα
Βασικά Φάρμακα του Παγκόσμιου Οργανισμού Υγείας
Λίσαια

H Λίσαια ή Λίσαι ήταν αρχαία ελληνική πόλη (πόλη-κράτος) στην Χαλκιδική, αρχαία Μακεδονία. Αναφέρεται από τον Ηρόδοτο ως μία από τις πόλεις —μαζί με τις Λίπαξο, Κώμβρεια, Γίγωνο, Κάμψα, Σμίλα, Αίνεια— που βρίσκονταν στην περιοχή του Θερμαϊκού Κόλπου, εντός περιοχής γνωστής ως Κρουσίδα κοντά στην χερσόνησο της Παλλήνης, όπου ο Ξέρξης συγκέντρωσε στρατεύματα κατά την εκστρατεία του έτους 480 π.Χ.

Δεδομένου ότι η πόλη δεν αναφέρεται σε καμία άλλη πηγή, έχει υποστηριχθεί ότι το τοπωνύμιο ίσως ήταν γραμματικό λάθος που αναφέρεται στην πόλη Αίσα (Αἶσα), η οποία ήταν μέλος της Συμμαχίας της Δήλου και εμφανίζεται στο μητρώο καταβολών προς την Αθήνα για το 434/3 π.Χ. Αυτή η εκδοχή έγινε δεκτή από τους εκδότες του Barrington Atlas of the Greek and Roman World.

Παραπομπές 

Χαμένες αρχαίες πόλεις
Εγκαταλελειμμένοι οικισμοί στην Ελλάδα
Οικισμοί στην Αρχαία Μακεδονία
Επιστήμη ξύλου

Επιστήμη ξύλου (αγγλ. wood science) είναι το αντικείμενο της επιστήμης υλικών  το οποίο μελετά και ερευνά το ξύλο ως υλικό. Μελετά τα χαρακτηριστικά του, την εσωτερική δομή του, τα χημικά του συστατικά (κυτταρίνη, ημικυτταρίνες, λιγνίνη, εκχυλίσματα) και όλες τις φυσικές - μηχανικές - χημικές - θερμικές - βιολογικές ιδιότητές του ως υλικού σε φυσικά ή σύνθετα προϊόντα και σε ξύλινες ή μικτές κατασκευές.  

Στο αντικείμενο αυτό (επιστήμη ξύλου), οι ιδιότητες του υλικού (wood material properties) εξετάζονται σε βάθος με χρήση θεμελιωδών κανόνων και μεθόδων της φυσικής, της χημείας, της βιολογίας και της μηχανικής.

Συσχέτιση με τη βιολογία
Πρόσθετα, η επιστήμη ξύλου συνδέεται άμεσα με τη βιολογία και την ανάπτυξη του ξυλώματος (xylem) στα δασικά δένδρα (δηλ. από την παραγωγή του στα δασικά οικοσυστήματα), την ποιότητά του (wood quality) σε συσχέτιση με τις παραμέτρους που την επηρεάζουν. 

Η επιστήμη ξύλου σχετίζεται και με τη μακροσκοπική και μικροσκοπική δομή του υλικού (wood anatomy), η οποία εξετάζεται και μελετάται με σύγχρονες τεχνικές μικροσκοπίας. Αυτή η ειδική μελέτη (αναγνώριση ξύλου) γίνεται μόνο όταν υπάρχουν τεχνικοί, οικονομικοί, εμπορικοί, ιστορικοί ή άλλοι λόγοι που καθιστούν απαραίτητη την ταυτοποίηση του δασοπονικού είδους.

Συσχέτιση με τη χημεία
Επιπρόσθετα, η επιστήμη ξύλου μελετά αναλυτικά τη χημεία του, ως λιγνοκυτταρινικού συμπλόκου - δηλ. τη χημική σύνθεση του ξύλου των διαφορετικών δασοπονικών ειδών (κωνοφόρων - πλατυφύλλων - τροπικών), καθώς επίσης και τη συμπεριφορά του υλικού σε χειρισμούς ή κατεργασίες που υφίσταται, λ.χ. φυσικές, θερμικές, χημικές, φυσικομηχανικές, θερμομηχανικές ή νανοτεχνολογικές κατεργασίες ή επεξεργασίες

Η επιστήμη ξύλου ως εξειδικευμένο πεδίο της επιστήμης υλικών γεννήθηκε αρχικά στην κεντρική Ευρώπη, πρωτίστως στη Γερμανία, καθώς και τις ΗΠΑ στις αρχές του 20ού αιώνα (1910, ίδρυση του Forest Products Laboratory).

Παραπομπές

Εξωτερικοί σύνδεσμοι
 Wood anatomy
 Wood (plant tissue)
 IAWS - International Academy of Wood Science 
 Structure and function of wood
 Σύγγραμμα Η.Βουλγαρίδη, Κ.Πασιαλή, Β.Βασιλείου, ΑΠΘ

Επιστήμες υλικών
Ξύλο
Ερίκ Μαξίμ Σουπό-Μοτίνγκ

Ο Ερίκ Μαξίμ Σουπό-Μοτίνγκ (23 Μαρτίου 1989) είναι ποδοσφαιριστής ο οποίος αγωνίζεται ως επιθετικός για λογαριασμό της Μπάγερν Μονάχου και της εθνικής ομάδας του Καμερούν. 

Ο Σουπό-Μοτίνγκ ξεκίνησε την καριέρα του από το Αμβούργο και πραγματοποίησε το ντεμπούτο του στην Μπουντεσλίγκα τον Αύγουστο του 2007. Τη σαιζόν 2009-10 δόθηκε δανεικός στη Νυρεμβέργη και τον Αύγουστο του 2011 αποκτήθηκε από τη Μάιντς 05 ως ελεύθερη μεταγραφή. Την πρώτη του σαιζόν στην ομάδα ήταν ο πρώτος σκόρερ της με 10 γκολ, όμως την επόμενη ταλανίστηκε από τραυματισμούς στο γόνατο. Τη σαιζόν 2013-14 ήταν πάλι πρώτος σκόρερ της Μάιντς, όμως μετά από τρεις σαιζόν αποφάσισε να μην ανανεώσει το συμβόλαιό του, και αποκτήθηκε από τη Σάλκε. Εκεί πήρε θέση βασικού και πραγματοποίησε πάνω από 100 εμφανίσεις. Μετά τη λήξη του συμβολαίου του με τη Σάλκε αποκτήθηκε από τον Στόουκ Σίτι το 2017 και την επόμενη χρονιά από την Παρί Σεν-Ζερμαίν. Μετά τη λήξη του συμβολαίου του το 2020, αποκτήθηκε από τη Μπάγερν Μονάχου.

Ο Σουπό-Μοτίνγκ εκπροσώπησε στις νεανικές ομάδες τη Γερμανία, αλλά επέλεξε να αγωνιστεί με την εθνική αντρών του Καμερούν. Πραγματοποίησε το ντεμπούτο του με την εθνική Καμερούν το 2010 και ήταν μέλος των αποστολών της χώρας στα Μουντιάλ 2010 και 2014 και στο Κύπελλο Εθνών Αφρικής 2015 και 2019. Έχει πραγματοποιήσει 55 συμμετοχές με το εθνόσημο και σημειώσει 15 γκολ.

Παραπομπές 

Γερμανοί ποδοσφαιριστές
Καμερουνέζοι ποδοσφαιριστές
Ποδοσφαιριστές Αμβούργο ΣΦ
Ποδοσφαιριστές ΦΚ Νυρεμβέργη
Ποδοσφαιριστές 1. ΦΣΦ Μάιντς 05
Ποδοσφαιριστές ΦΚ Σάλκε 04
Ποδοσφαιριστές Στόουκ Σίτι Φ.Κ.
Ποδοσφαιριστές Παρί Σεν Ζερμέν
Ποδοσφαιριστές Εθνικής Γερμανίας Κ19
Ποδοσφαιριστές Εθνικής Γερμανίας Κ21
Ποδοσφαιριστές Εθνικής Καμερούν
Ξένοι ποδοσφαιριστές στην Αγγλία
Ξένοι ποδοσφαιριστές στη Γαλλία
Ποδοσφαιριστές Κυπέλλου Εθνών Αφρικής 2021
Πρεσνέλ Κιμπεμπέ

Ο Πρεσνέλ Κιμπεμπέ (13 Αυγούστου 1995) είναι Γάλλος ποδοσφαιριστής, ο οποίος αγωνίζεται ως αμυντικός για λογαριασμό της Παρί Σεν-Ζερμαίν και της εθνικής ομάδας της Γαλλίας. Ήταν μέλος της αποστολής η οποία κατέκτησε το Μουντιάλ 2018. Έχει πραγματοποιήσει 9 συμμετοχές με το εθνόσημο. Ο Κιμπεμπέ έχει Κογκολέζο πατέρα και Αϊτινή μητέρα και άρχισε από τις ακαδημίες της Παρί Σεν-Ζερμαίν το 2005, πραγματοποιώντας το ντεμπούτο του με την πρώτη ομάδα το 2014, σε αγώνα πρωταθλήματος εναντίον της Λανς. Πραγματοποίησε το ντεμπούτο του στο Τσάμπιονς  Λιγκ στις 14 Φεβρουαρίου 2017, στη νίκη με 4-0 επί της Μπαρτσελόνα. Τον Ιούλιο του 2020 επέκτεινε το συμβόλαιό του με την ΠΣΖ.

Παραπομπές 

Γάλλοι ποδοσφαιριστές
Ποδοσφαιριστές Παρί Σεν Ζερμέν
Ποδοσφαιριστές Εθνικής Γαλλίας Κ20
Ποδοσφαιριστές Εθνικής Γαλλίας Κ21
Ποδοσφαιριστές Εθνικής Γαλλίας
Παίκτες νικητές Παγκοσμίου Κυπέλλου ποδοσφαίρου FIFA
Ποδοσφαιριστές Παγκοσμίου Κυπέλλου 2018
Ποδοσφαιριστές Ευρωπαϊκού Πρωταθλήματος 2020
Μαρία Λουίζα του Σλέσβιχ-Χόλσταϊν

Η Μαρία Λουίζα του Σλέσβιχ-Χόλσταϊν (Marie Luise von Schleswig-Holstein-Sonderburg-Augustenburg, 12 Αυγούστου 1872 - 8 Δεκεμβρίου 1956) ήταν κόρη του Χριστιανού του Σλέσβιχ-Χόλσταϊν.

Βιογραφία
Η Φραγκίσκη Ιωσηφίνα Λουίζα Αυγούστα Μαρία Χριστίνα Ελένη γεννήθηκε στις 12 Αυγούστου 1872 στο Κάμπερλαντ Λοτζ, και ήταν το τέταρτο παιδί και η νεότερη κόρη του Χριστιανού του Σλέσβιχ-Χόλσταϊν και της Έλενας του Ηνωμένου Βασιλείου. Βαπτίστηκε στις 18 Σεπτεμβρίου 1872. Ανάδοχοι της ήταν ο Αυτοκράτορας της Αυστρίας, Φραγκίσκος Ιωσήφ και η Βασίλισσα του Αννόβερου, Μαρία.

Ήταν παράνυφος στο γάμο της μητρικής θείας της, της Βεατρίκης με τον Ερρίκο του Μπάττενμπερκ το 1885. 

Στις 6 Ιουλίου 1891 παντρεύτηκε τον Αριβέρτο του Άνχαλτ στο Παρεκκλήσι του Αγίου Γεωργίου στο Κάστρο Ουίνδσορ. Το ζευγάρι δεν απέκτησε απογόνους. Ο γάμος τους ακυρώθηκε στις 13 Δεκεμβρίου 1900.

Αφιερώθηκε σε φιλανθρωπικούς οργανισμούς και την προστασία των τεχνών. Εμπνεύστηκε τη δημιουργία του "Queen Mary's Dolls House" που παρουσιάζει τα έργα των Βρετανών τεχνιτών. Ίδρυσε το "Girl's Club" στο Μπέρμοντσεϊ που χρησίμευσε ως νοσοκομείο κατά τη διάρκεια του Πρώτου Παγκοσμίου Πολέμου.

Ήταν παρούσα σε τέσσερις στέψεις βασιλέων, του θείου της, Εδουάρδου Ζ΄ και της Αλεξάνδρας της Δανίας το 1902, του εξαδέλφου της, Γεωργίου Ε΄ και της Μαρίας του Τεκ το 1911, του ανιψιού της, Γεωργίου ΣΤ΄ και της Ελίζαμπεθ Μπόους-Λάυον το 1937, και της μικρανιψιάς της Ελισάβετ Β΄ το 1953.

Πέθανε στις 8 Δεκεμβρίου 1956 στο Μπέρκλεϊ Σκουέρ σε ηλικία 84 ετών. Αρχικά θάφτηκε στο Παρεκκλήσι του Αγίου Γεωργίου και αργότερα θάφτηκε στο Φρόγκμορ.

Τίτλοι
1872–1891: Η Υψηλότητα Μαρία Λουίζα του Σλέσβιχ-Χόλσταϊν-Σόντερμπουργκ-Αουγκούστενμπουργκ
1891–1900: Η Υψηλότητα Πριγκίπισσα του Άνχαλτ
1900–1917: Η Υψηλότητα Πριγκίπισσα Μαρία Λουίζα του Σλέσβιχ-Χόλσταϊν-Σόντερμπουργκ-Αουγκούστενμπουργκ
1917–1956: Η Υψηλότητα Πριγκίπισσα Μαρία Λουίζα

Τιμητικές διακρίσεις
VA: Κυρία του Τάγματος της Βικτωρίας και του Αλβέρτου 1893
CI: Κυρία του Τάγματος του Στέμματος της Ινδίας
RRC: Μέλος του Βασιλικού Ερυθρού Σταυρού
GBE: Κυρία Μεγαλόσταυρου του Τάγματος της Βρετανικής Αυτοκρατορίας 1919
GCVO: Κυρία Μεγαλόσταυρου του Βασιλικού Βικτωριανού Τάγματος 1953

Παραπομπές
Ronald Allison and Sarah Riddell, eds., The Royal Encyclopedia (London: Macmillan, 1992).
"Obituary: Princess Helena Victoria, Charity and Social Services," 15 March 1948, p. 7.
"Royal Titles: German Names Dropped, British Peerages for Princes," The Times 20 July 1917, p. 7.

Γερμανοί ευγενείς
Βρετανίδες πριγκίπισσες
Πριγκίπισσες του Σλέσβιχ-Χόλσταϊν-Σόντερμπουργκ-Αουγκούστενμπουργκ